# Agnes Obel

Agnes Obel, ganet Agnes Caroline Thaarup Obel d'an 28 a viz Here 1980 e Gentofte, (Kopenhagen, Danmark), zo ur sonerez, sonaozerez ha kanerez danat a gan e saozneg.
D'ar 4 a viz Here 2010 e teuas he fladenn gentañ, Philharmonics, war-wel e Danmark, Norvegia, Alamagn Bro-C'hall hag en Izelvroioù. E Danmark ez eo chomet niv. 1 e-pad meur a sizhunvezh diouzh renk e 2011, ha pemp pladenn blatin doubl he deus bet, evit tremen 100 000 skouerenn bet gwerzhet. E-touez an 10 pladenn wellañ e voe e Wallonia, e Bro-C'hall hag an Izelvroioù. E Danmark e voe Philharmonics an trede pladenn muiañ-gwerzhet e 2011.
D'an 30 a viz Gwengolo 2013 e voe embannet eil pladenn Agnes Obel, Aventine.

## Kregiñ gant ar vuhez

Divoutin eo an endro ma kreskas Agnes Obel hag he breur yaouankañ Holger, en un tiegezh sonerion : he zad, a oa bet ur soner gitar a-vicher, a save un dastumad binvioù-seniñ hag he mamm, ur wiraourez, a sone oberennoù Béla Bartók ha Frédéric Chopin war ar piano. Pa oa pevar bloaz hepken, ha peogwir e oa denennet, e krogas Agnes Obel da zeskiñ seniñ ar piano d'he zro.
   Ma c'helenner war ar piano a lavare din e oa arabat seniñ ar pezh na blije ket din. Neuze e oa trawalc'h din seniñ ar pezh a blije din. Ne voen morse rediet da seniñ tra pe dra arall. Biskoazh n'on bet en ur Skol sonerezh klasel. — Agnes Obel
A-hed he yaouankiz e voe Agnes Obel dedennet gant labour ar pianoour svedat Jan Johansson (1931-1968), a lakae liv ar jazz war donioù hengounel europat. E 1987, d'an oad a seizh vloaz neuze, e voe Agnes Obel o kanañ hag o seniñ ar gitar boud en ur strollad rock 'n' roll anvet Sohio War al leurenn e voe ar strollad, hag un nebeud kanaouennoù a voe enrollet.
E 1995, ha hi pemzek vloaz, e voe gwelet Agnes Obel en ur berrfilm, Drengen der gik baglæns, "Ar paotr a gerzhe war-gil", gant Thomas Vinterberg (1995).
He fredad skol eil derez a reas en ur skol nann-Stadel, ma c'hallas labourat war ar sonerezh, met buan e paouezas da heuliañ ar c'hentelioù ; diwezhatoc'h e reas studioù evit kenderc'hañ sonerezh, ha studioù ijinouriezh ar son.
E 2004 en em gavas e Berlin, ma tivizas kenderchel gant red he buhez ha m'emañ o chom bepred hiziv.
E 2009 e postas un enrolladenn eus ar ganaouenn Just So war al lec'hienn MySpace. Sachet e voe evezh ar gompagnunezh alaman Deutsche Telekom, a implijas ar gananouenn evit unan eus he bommoù bruderezh ; goude an taol-kaer-se e voe aesoc'h da Agnes Obel kavout un ti-embann evit he fladenn gentañ.

## Pladennoù

Philharmonics, 2010, PIAS Recordings • ASIN : B00470HPJI :
| Titl | Pad |
| 1 • Falling, Catching | 01:33 |
| 2 • Riverside | 03:48 |
| 3 • Brother Sparrow | 03:58 |
| 4 • Just So | 03:35 |
| 5 • Beast | 03:50 |
| 6 • Louretta | 02:06 |
| 7 • Avenue | 04:07 |
| 8 • Philharmonics | 03:33 |
| 9 • Close Watch | 04:00 |
| 10 • Wallflower | 02:26 |
| 11 • Over the Hill | 02:48 |
| 12. • On Powdered Ground | 04:07 |
Aventine, 2013, PIAS Recordings • ASIN : B00E6OQL68 :
| Titl | Pad |
| 1 • Chord Left | 02:30 |
| 2 • Fuel to Fire | 05:29 |
| 3 • Dorian | 04:48 |
| 4 • Aventine | 04:08 |
| 5 • Run Cries the Crawling | 04:26 |
| 6 • Tokka | 01:30 |
| 7 • The Curse | 05:53 |
| 8 • Pass Them By | 03:31 |
| 9 • Words Are Dead | 03:46 |
| 10 • Fivefold | 01:59 |
| 11 • Smoke & Mirrors | 02:57 |
Citizen of Glass, 2016, PIAS Recordings • ASIN : B01HJQZO58 :
| Titl | Pad |
| 1 • Stretch Your Eyes | 05:11 |
| 2 • Familiar | 03:55 |
| 3 • Red Virgin Soil | 02:43 |
| 4 • It's Happened Again | 04:20 |
| 5 • Stone | 04:56 |
| 6 • Trojan Horses | 05:33 |
| 7 • Citizen of Glass | 02:49 |
| 8 • Golden Green | 03:59 |
| 9 • Grasshopper | 02:38 |
| 10 • Mary | 05:47 |

## Notennoù

* ↑ Ultratop
* ↑ Hitlisten.NU (da)
* 1 2 Hugo Cassavetti, La soif de spleen d'Agnes Obel, Télérama niv. 3186 (fr)
* ↑ Stars are underground (fr)
* ↑ La Voix du Nord, 30/01/2011 (fr)
* ↑ Lec'hienn Sohio
* ↑ Le Monde, 09/02/2011 (fr)
* ↑ IMDB.com (en)
* ↑ DR.DK (da)
* ↑ 20 minutes, 22/03/2011 (fr)
a vo kavet e Wikimedia Commons.